Viola Davis

Si Viola Davis (  ; ay ipinanganak noong 11 Agosto 1965. Sya ay isang Amerikanong artista at prodyuser. Si Davis ay isa sa iilang perpormer na ginawaran ng Emmy, Grammy, Oscar, at Tony (EGOT). Siya ang nag-iisang Afrikano-Amerikano na nakamit ang Triple Crown of Acting   pati na rin ang ikatlong tao na nakamit ang parehong status.  Pinangalanan siya ng Time na isa sa 100 pinaka-maimpluwensyang tao sa mundo noong 2012 at 2017, at noong 2020, niranggo ng The New York Times bilang ika-siyam sa listahan ng mga pinakadakilang aktor ng ika-21 siglo.

Sinimulan ni Davis ang kanyang karera sa Central Falls, Rhode Island, nagsimula syang gumanap sa mga maliliit na yugto ng produksyon. Matapos makapagtapos sa pag-aaral sa Juilliard School noong 1993, nanalo siya ng Obie Award noong 1999 para sa kanyang pagganap bilang Ruby McCollum sa Everybody's Ruby. Ginampanan niya ang mga maliliit na papel sa pelikula at telebisyon noong huling bahagi ng 1990s at unang bahagi ng 2000s, bago nakamit ang Tony Award para sa Best Featured Actress in a Play para sa kanyang papel bilang Tonya sa 2001 Broadway production ng King Hedley II ni August Wilson. Ang kanyang tagumpay sa pelikula ay naganap dahil sa kanyang papel bilang isang problemadong ina sa dramang Doubt noong 2008, kung saan natanggap niya ang kanyang unang nominasyon ng Academy Award para sa Best Supporting Actress. Nanalo si Davis ng 2010 Tony Award para sa Best Actress in a Play para sa kanyang papel bilang Rose Maxson sa Broadway revival ng play na Fences ni August Wilson.

Para sa pagbibida bilang 1960s housemaid sa komedya-drama na The Help noong 2011, nakatanggap si Davis ng nominasyon para sa Academy Award para sa Best Actress. Mula taong 2014 hanggang 2020, gumanap siyang abogado na si Annalize Keating sa ABC drama serye na How to Get Away with Murder, kung saan siya ang naging unang itim na aktres na nanalo ng Primetime Emmy Award para sa Outstanding Lead Actress sa isang Drama Series noong 2015. Noong 2016, muling binago ni Davis ang papel ni Maxson sa film adaptation ng Fences, na nanalo sa Academy Award para sa Best Supporting Actress. Gumanap siya bilang Amanda Waller sa DC Extended Universe, simula sa Suicide Squad noong 2016. Noong 2020, ginampanan niya si Ma Rainey sa biopic na Ma Rainey's Black Bottom, kung saan nakatanggap siya ng ika-apat na nominasyon sa Academy Award, na naging pinaka-nominado sa Oscar na itim na aktres. Ang kanyang mga pagtatanghal sa Widows noong 2018 at The Woman King noong 2022 ay nakakuha ng kanyang karagdagang mga nominasyon para sa BAFTA Best Actress Award, na naging dahilan upang siya ay kilalanin bilang itim na aktres na may pinaka-maraming nominasyon sa-BAFTA.

Si Davis at ang kanyang asawa na si Julius Tennon, ay nagtatag ng isang kumpanya ng produksyon, ang JuVee Productions. Si Davis ay malawak ding kinikilala para sa kanyang adbokasiya at suporta sa mga karapatang pantao at pantay na karapatan para sa mga kababaihan at kababaihang may kulay. Nakatanggap siya ng bituin sa Hollywood Walk of Fame noong 2017 at naging ambassador ng L'Oréal Paris noong 2019. Ang audiobook narration ng kanyang 2022 memoir na Finding Me ay nakakuha ng Grammy Award noong 2023.

 Talababa 

 Sanggunian